Document ID: 31992R0468

ΚΑΝΟΝΙΣΜΟΣ (ΕΟΚ) αριθ. 468/92 ΤΗΣ ΕΠΙΤΡΟΠΗΣ της 27ης Φεβρουαρίου 1992 για την τροποποίηση του κανονισμού αριθ. 162/67/ΕΟΚ περί των τρόπων καθορισμού του ύψους των επιστροφών κατά την εξαγωγή για τα άλευρα, τα πλιγούρια και τα σιμιγδάλια σίτου και σικάλεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 16,
τον κανονισμό αριθ. 162/67/ΕΟΚ της Επιτροπής της 23ης Ιουνίου 1967 περί των τρόπων καθορισμού του ύψους των επιστροφών κατά την εξαγωγή για τα άλευρα, τα πλιγούρια και τα σιμιγδάλια σίτου και σικάλεως (3), όπως τροποποιήθηκε τελευταία από τον κανονισμό (ΕΟΚ) αριθ. 2849/91 (4),
Εκτιμώντας:
ότι πρέπει να καθοριστεί κανονιστική διάταξη με την οποία ορίζεται η ποσότητα κριθής και σίτου που είναι αναγκαία για την παρασκευή ενός τόνου βύνης- ότι πρέπει να προβλεφθεί, συνεπώς, να επεκταθούν οι συντελεστές μεταποιήσεως που εμφαίνονται στον κανονισμό αριθ. 162/67/ΕΟΚ στη βύνη, πράγμα που συνεπάγεται επίσης τροποποίηση του τίτλου του ιδίου κανονισμού-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός αριθ. 162/67/ΕΟΚ τροποποιείται ως εξής:
1. Ο τίτλος του κανονισμού αριθ. 162/67/ΕΟΚ αντικαθίσταται από τον ακόλουθο τίτλο:
"Κανονισμός αριθ. 162/67/ΕΟΚ της Επιτροπής της 23ης Ιουνίου 1967 περί των λεπτομερειών καθορισμού της επιστροφής κατά την εξαγωγή για τα άλευρα, τα πλιγούρια και τα σιμιγδάλια σίτου, σικάλεως και βύνης".
2. Στο άρθρο 1 προστίθενται οι ακόλουθοι παράγραφοι 6 και 7:
"6. Κατά τον καθορισμό της επιστροφής που εφαρμόζεται στην ακαβούρδιστη βύνη, η ποσότητα των σιτηρών που θεωρείται αναγκαία για την παρασκευή 1 000 χιλιογράμμων του προϊόντος αυτού είναι 1 300 χιλιόγραμμα.
7. Κατά τον καθορισμό της επιστροφής που εφαρμόζεται στην καβουρδισμένη βύνη, η ποσότητα των σιτηρών που θεωρείται αναγκαία για την παρασκευή 1 000 χιλιογράμμων του προϊόντος αυτού είναι 1 520 χιλιόγραμμα."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Φεβρουαρίου 1992.

Labels: 3
17